2018-ban aláírt az Andretti Autosporthoz az Indy Lights bajnokságban, ami az IndyCar betétfutamiként szerepel. A 17 versenyből kilencet nyert és bajnok lett. Később az "év újoncának" is megválasztották. Két héttel az Indy Lights cím megszerzése után az IndyCar-ban debütált is a szezonzáró Sonoma Raceway-en a Harding Racing színeiben, ahol a kilencedik pozícióban ért célba. 2019-re teljes évre szerződött a Harding Racing-hez, azonban a szponzorálási kérdések miatt, 2019. február 11-én végül nem született meg a megállapodás. Ezután korábbi csapata, az Andretti Autosport is megkereste, de március 7-én eredetileg 13 versenyes szerződést kapott a Carlin-tól és őket választotta. Végül azonban 11 versenyen áll rajthoz és ez magában foglalta a 2019-es indianapolisi 500 mérföldest is, amelyre csapattársával, Max Chiltonnal együtt nem tudta magát kvalifikálni és nem vehetett részt a versenyen. 2019. október 30-án bejelentésre került, hogy 2020-ban visszatér az amerikai sorozatba a McLaren és a Smidt Peterson Motorsport közös csapatába. Csapattársa a 2019-es Indy Ligts bajnok, Oliver Askew lett.